**Z A P I S N I K**

Sa 32.sjednice Općinskog vijeća Općine Brestovac koja je održana 5.ožujka 2021.godine s početkom u 19,00 sati u prostoriji Matice umirovljenika Brestovac.

Sjednici su nazočni članovi Općinskog vijeća: Tomislav Čočić (HDZ), Zvonko Rodić (HDZ), Drago Stojčević (Koalicija SDP,HSS,HSU,HL), Ivan Đurčević (HDZ), Darko Markanjević (HDZ), Ivan Kovačević (HDZ), Slavko Lončarević (Koalicija SDP,HSS,HSU,HL), Tomo Vrhovac (HDZ), Zdenko Petrović (HDZ),Jozo Ilić (HDZ), Marija Končar-Grgić (Koalicija SDP,HSS,HSU,HL), Siniša Dragaš (HDZ) i Josip Pavić (HDZ).

Nenazočan vijećnik: Domagoj Stojaković (HDZ).

Ostali nazočni: Zdravko Mandić, općinski načelnik, te predstavnik medija Zdravko Tadić.

Zapisničarka: Marija Barunović

Utvrđeno je da je prisutno 13 od ukupno 14 vijećnika, te se može započeti s radom po predloženom d n e v n o m r e d u:

Sjednicu vodi predsjednik Općinskog vijeća Tomo Vrhovac, pozdravlja sve nazočne te predlaže slijedeći dnevni red:

1. Usvajanje zapisnika sa prethodne sjednice Općinskog vijeća
2. Prijedlog Odluke o proglašenju statusa nerazvrstane ceste-javnog dobra u općoj uporabi
3. Prijedlog Odluke o ugostiteljskoj djelatnosti
4. Prijedlog Odluke o davanju suglasnosti na Statut javne vatrogasne postrojbe požeško-slavonske županije
5. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2021. godini
6. Prijedlog Programa utroška sredstava od zakupa i prodaje poljoprivrednog zemljišta u vlasništvu države za 2021.godinu
7. Različito.

Ovako predloženi dnevni red jednoglasno (13 za ) je usvojen te se prešlo na rad po utvrđenim točkama dnevnog reda.

**TOČKA 1. Usvajanje zapisnika s prethodne sjednice Općinskog vijeća**

Nakon kraćeg razmatranja zapisnika s 31.sjednice Općinskog vijeća koja je održana 29.siječnja 2021. godine, zapisnik je jednoglasno (13 za) usvojen.

**TOČKA 2. Prijedlog Odluke o proglašenju statusa nerazvrstane ceste-javnog dobra u općoj uporabi**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću da obrazloži prijedlog odluke o proglašenju statusa nerazvrstane ceste javnog dobra u općoj uporabi.

Općinski načelnik Zdravko Mandić iznosi da se na neotuđivom vlasništvu općine Brestovac u naravi sokak u Zakorenju i to na nekretninama k.č. broj1229 i 1238.kao javnog dobra u općoj uporabi i proglasni status nerazvrstane ceste, jer ista nekretnina se ne nalazi pod upravljanjem Hrvatskih cesta kao ni pod upravljanjem Županijske uprave za ceste. Slijedom navedenoga potrebno je donijeti predloženu odluku kako bi se mogla izvršiti uknjižba u nadležne zemljišne knjige.

 Zatim je otvorena rasprava. U raspravi nije nitko sudjelovao.

Odluka o proglašenju statusa nerazvrstane ceste-javnog dobra u općoj uporabi nekretnine označene kao k.č.1229 i 1238 k.o Zakorenje dana je na usvajanje, te je jednoglasno s (13 za) usvojena u predloženom pismenom obliku.

**TOČKA 3.Prijedlog Odluke o ugostiteljskoj djelatnosti**

Predsjednik Općinskog vijeća Tomo Vrhovac daje riječ općinskom načelniku da ukratko pojasni Odluku o ugostiteljskoj djelatnosti.

Općinski načelnik ukratko pojašnjava da navedenu odluku o ugostiteljskoj djelatnosti posjedujemo još iz 2011 godine te kako je do sad nismo mijenjali, dužni smo ju uskladiti s novim zakonom. Prijedlog nove odluke o ugostiteljskoj djelatnosti je dostavljena u pisanom prijedlogu, te se otvara rasprava o istoj.

U raspravu se uključio vijećnik Drago Stojčević pitanjem da li u vrijeme pandemije vrijede odluke o produženom radnom vremenu. Odgovorio je općinski načelnik da su mjere za vrijeme pandemije obvezne za sve ugostiteljske objekte a odluka o ugostiteljskoj djelatnosti za radno vrijeme primjenjivat će se kad mjere pandemije budu izvan snage.

Zatim je odluka o ugostiteljskoj djelatnosti dana na glasovanje te jednoglasno (13 za) usvojena u predloženom pismenom obliku.

**TOČKA 4.Prijedlog Odluke o davanju prethodne suglasnosti na Statut Javne vatrogasne postrojbe Požeško-slavonske županije**

Predsjednik Općinskog vijeća Tomo Vrhovac daje riječ općinskom načelniku Zdravku Mandiću za dodatna pojašnjenja glede prijedloga odluke o davanju prethodne suglasnosti na Statut Javne vatrogasne postrojbe Požeško-slavonske županije.

Općinski načelnik Zdravko Mandić ukratko notira razloge koji su prethodili za osnivanjem JVP Požeško-slavonske županije kao jedinica lokalne samouprave koja u okviru vatrogasne djelatnosti skrbi o potrebama i interesima građana na svom području za organiziranjem i djelovanjem učinkovite vatrogasne službe. Zatim iznosi koje su ovlasti i tijela JVP PSŽ i novosti glede na prijašnje: Upravno vijeće sad Vatrogasno vijeće te broj članova. Zatim je otvorena rasprava. U raspravi sudjelovao vijećnik Slavko Lončarević pitanjem: zašto nakon 5 do 8 godina od kada egzistira JVP PSŽ sjedište ne bi bilo u Požegi kao centru županije a ne Pleternici ? Odgovorio je općinski načelnik Zdravko Mandić rekavši da Grad Požega ima JVP u Požegi koje plaća država i nije bilo moguće registrirati dvije vatrogasne postrojbe u jednom gradu zato je sjedište premješteno u Pleternicu.

 Odluke o davanju prethodne suglasnosti na Statut Javne vatrogasne postrojbe Požeško-slavonske županije dana je na glasovanje, potom (13 za) jednoglasno usvojena u predloženom pismenom obliku.

**TOČKA 5. Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2021. godini**

Predsjednik Općinskog vijeća ukratko je dao obrazloženje da se ovom Odlukom se utvrđuje raspodjela predviđenih sredstava namijenjenih financiranju programa i projekata od interesa za općinu Brestovac koje provode udruge po predloženom programu/projektu koji su zadovoljili uvjete javnog poziva.

Prijedlog Odluke o raspodjeli sredstava iz proračuna Općine Brestovac namijenjenih financiranju programa i projekata koje provode udruge u 2021. godini jednoglasno (13 za) je usvojen bez rasprave u predloženom pismenom obliku.

**TOČKA 6. Prijedlog programa utroška sredstava od zakupa i prodaje poljoprivrednog zemljišta u vlasništvu države za 2021. godinu**

Predsjednik Općinskog vijeća Tomo Vrhovac daje riječ općinskom načelniku da pojasni Program utroška sredstava od zakupa i prodaje poljoprivrednog zemljišta u vlasništvu države za 2021.godinu

Općinski načelnik Zdravko Mandić iznosi da ukupni prihodi od raspolaganja poljoprivrednim zemljištem u vlasništvu RH na području općine Brestovac su planirani u iznosu od 200.000,00 kuna i raspoređuju se na podmirenje troškova katastarsko-geodetske izmjere i sređivanja zemljišnih knjiga za katastarsku općinu Daranovci i Zakorenje. Program je planski dokument kojim se raspoređuju namjenski prihodi ostvareni od zakupa, prodaje, koncesije, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta bez javnog poziva na području općine prema namjeni koja je propisana Zakonom.

Program utroška sredstava od zakupa, prodaje, prodaje izravnom nagodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području općine Brestovac u 2021. godini jednoglasno s (13za) je usvoje bez rasprave.

**TOČKA 7.Različito**

Pod ovom točkom vijećnik Slavko Lončarević je upitao općinskog načelnika da li će Općina isplaćivati umirovljenicima uskrsnice. Odgovorio je općinski načelnik da u proračunu nemamo planirana sredstva za takve namjene i da bi to sad bilo podilaženje biračima pred izbore.

Vijećnik Jozo Ilić se svima ispričao zbog svog prisustva na 30. sjednici (11. prosinac 2020.) tj .kad smo svi završili u samoizolaciji/samoosami zbog pozitivnog njegovog drugog testa na COVID19, a on je bio uvjeren da je negativan kao što je prije deset dana kad se je prvi put testirao.

Još je nazočnima dana informacija da sucima porotnicima ističe mandat te je nužno predložiti četiri osobe s potrebnim sposobnostima (stručnoj i intelektualnoj)za suce porotnike koje će onda Županijska skupština imenovati u Općinski i Županijski sud u Požegi na mandat od četiri godine.

Kako više nije bilo ni pitanja ni prijedloga a budući da su iscrpljene sve točke iz dnevnog reda, sjednica je zaključena u 19,40 sati.

 Zapisnik vodila:

Marija Barunović PREDSJEDNIK

 OPĆINSKOG VIJEĆA

 Tomo Vrhovac